armvectores/hy_wikipedia_2023 huggingface dataset:
Գիտելիքի գաղտնի նստարանը

Գիտելիքի գաղտնի նստարանը (անգլ.՝ The Secret Bench of Knowledge, պաշտոնապես` Գաղտնի նստարան, կորած դրախտ), չեխական ծագմամբ կանադացի քանդակագործ Լի Վիվոյի բազմաթիվ ձուլվածքներում ստեղծած քանդակը, որոնցից ամենահայտնին գտնվում է Օտտավայում` Վելինգտոն փողոցի վրա գտվող Կանադայի գրադարանի և արխիվի մուտքի մոտ, որտեղ նախապես տեղադրվել է 1989 թվականին քանդակագործի սեփական նախաձեռնությամբ։ Մեկ տարի անց Վիվոն քանդակը հեռացրեց այդ վայրից` խոստանալով փոխարինել նոր քանդակով։ Չորս տարի անց` 1994 թվականի մայիսի 1-ին 3000 քաղաքացիների ներկայությամբ տեղի ունեցավ նոր «Գաղտնի նստարանի» բացումը։ Նոր քանդակն ընդգրկում էր բազմաթիվ ուղերձներ, որոնք նախորդ քանդակը չուներ։ Կանադայի բոլոր դպրոցական երեխաներն ու գրողներն իրենց ուղերձներն էին ներկայացրել նոր ձուլման համար, որոնցից շուրջ 100-ը, որոնք ներկայացնում են ընթերցանության կարևորությունն ու հաճույքը, փորագրվել են նստարանին։ Նրանք, ովքեր ընտրվել են, ստացել են մոմե կաղապար, որի վրա գրել են նստարանի համար իրենց ուղերձը։ Նոր հուշարձանի բացումը կատարել է Լի Վիվոն փոքրիկ կույր տղայի` Գաբրիել ՄաքԲրայդի ուղեկցությամբ, որն իր հաղորդագրությունը գրել էր Բրեյլի գրերով։
Հուշարձանի մյուս տարբերակները գտնվում են Օնտարիոյի տարբեր քաղաքներում (այց թվում` Սարնիայում), ինչպես նաև Մոնրեալում (1989, հունիս) և Նյու Յորք քաղաքում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Lea Vivot
Օրեխովկա (գյուղ, Լուբնիի շրջան)

Անվան այլ կիրառումների համար տե՛ս՝ ՕրեխովկաՕրեխովկա (ուկրաիներեն՝ Оріхівка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Օրեխովկա գյուղում բնակվում էր 1 628 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոմնային գազ

Դոմնային գազ, դոմնային վառարաններից հեռացող գազ։ Առաջանում է գլխավորապես ածխածնի թերայրումից։ Մետալուրգիական գործարաններում օգտագործվում է որպես վառելիք։ Դոմնային գազի այրման ջերմությունը մոտ 850—1100 կկէԱէ/մ3 է։
Առաջին գազի վառարանների պայթյունը 1839 թվականին կատարվել է Բունզենի Ֆեկերհանգեն գործարանում։
1889 թվականին բելգիական «Սորեն» գործարանում գազի օդի մեքենան ներկայացվեց որպես առաջին պայթյուն։


== Քիմիական բաղադրություն ==
12—20% ածխաթթվային գազ
20—30% ածխածնի օքսիդներ
մինչև 0,5% մեթան
1—4% ջրածին
55—58% ազոտ


== Ծանոթագրություններ ==
Կյուդնոս

Կյունդոս, Տարսոն, Տարսուս, Հայկական Կիլիկիայի նշանավոր գետերից։ Սկիզբ է առնում Բուլղար և Կուկլակա լեռներից, հոսում խորունկ ձորերով, Լամբրոնի մոտով մտնում Ժեռակռա կիրճը, ապա ընթանալով դեպի հվ., անցնում Տարսոն քաղաքի միջով և քաղաքից 5 կմ հվ. թափվում Միջերկրական ծովը։ Կյունդոսը եղել է Կիլիկյան Հայաստանի սրբազան գետը, ինչպես Արածանին ու Երասխը Մեծ Հայքում։ Կյունդոսի ափերին գտնվել են հայկական բազմաթիվ բերդեր ու մշակութային կենտրոններ։ Հին և միջին դարերում գետաբերանին գտնվում էր Հռեգմա նավահանգիստը։ Այս գետի վրա հանդիպել են Կլեոպատրա թագուհին ու Մարկոս Անտոնիոսը և ունեցել սիրային ժամադրություն։
Ծմենդաուրի

Ծմենդաուրի (վրաց.՝ წმენდაური), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 39 մարդ։


== Ծանոթագրություններ ==
Սեդրակ Օտյան

Վիքիպեդիայում կան հոդվածներ  Օտյան ազգանունով այլ մարդկանց մասին:Սեդրակ Գեորգի Օտյան (1898 - հուլիսի 13, 1937(1937-07-13)), Ռուսաստանում հեղափոխական շարժման մասնակից, կուսակցական և պետական աշխատող։ ԽՄԿԿ անդամ 1920 թվականից։


== Կենսագրություն ==
1918 թվականին ընտանիքով Պարսկաստանից տեղափոխվել էր Եկատերինոդար (այժմ՝ Կրասնոդար)։ Այստեղ Օտյանը մասնակցել էր սովետական իշխանության հաղթանակի համար մղվող պայքարին։ Կարճ ժամանակ Ռոստով–Նախիջևանի հայկական կոմսեկցիայում աշխատելուց հետո մոբիլիզացվել էր կարմիր բանակ քաղաքական աշխատանքի։ 1920 թվականի դեկտեմբերից՝ Իջևանի գավառի հողբաժնի վարիչ։ Մասնակցել էր քաղաքացիական կռիվներին Հայաստանում։
1921-1924 թվականներին կուսակցական, խորհրդային ղեկավար աշխատանքներ էր կատարել Հայաստանի մի շարք շրջաններում։ 1924 թվականին գործուղվել էր Մոսկվա՝ Սվերդլովի անվան կոմհամալսարանում սովորելու, որը չի ավարտել է, վերադառնալով Հայաստան, նշանակվել էր նախ Դարալագյազի, ապա 1926-1928 թվականներին՝ Զանգեզուրի գավկոմների քարտուղար։ 1929-1930 թվականներին՝ Հայաստանի պետքաղվարչության պետի տեղակալ, ապա՝ պետ։
1931-1933 թվականներին՝ ՀԿ(բ) կ ԿԿ երրորդ, ապա երկրորդ քարտուղար։ Կյանքի վերջին տարիներին եղել էր Անդրկովկասի սովխոզների ժողկոմ։ Ընտրվել է Համ Կ(բ) կ 14-րդ, ՀԿ(բ) կ մի քանի համագումարների պատգամավոր։
1937ին՝ Բաշկիչետիի (այժմ՝ Դմանիսի, Վրաստան) շրջկոմի քարտուղար։ Ձերբակալվել է 1937 թվականի ապրիլի 29-ին։ Ընդգրկվել է Ստալինի երկրորդ ցուցակում, որն ընդունվել է Վրացական ՍՍՀ ղեկավարության կողմից 1937 թվական հունիսի 26-ին։ Գնդակահարվել է նոյն թվականի հուլիսի 13-ին։


== Ծանոթագրություններ ==
Անջուր

Անջուր, հանդ Հայաստանի Սյունիքի մարզում, Վաղատուր գետի աջափնյակում, Վաղատուր գյուղից 2 կմ հարավ-արևմուտք։


== Ծանոթագրություններ ==
Ադամս շրջան (Այովա)

Անվան այլ կիրառումների համար տե՛ս՝ Ադամս շրջան (այլ կիրառումներ)‎Ադամս շրջան (անգլ.՝ Adams County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.098 կմ² է, բնակչությունը՝ 4.029 մարդ (2010 թ. տվյալներով)։ Շրջկենտրոնն է Քորնինգ բնակավայրը։ Կազմավորվել է 1851 թ.։
Ականից գետակ

Ականից գետակ, Սևանա լճի ավազանում, Մասրիկ գետի ավազանում, Մասրիկին է միանում ձախ կողմից, նրա ծայր ստորին հոսանքի շրջանում։ Նախկինում, երբ Սևանի հարավարևելյան կողմում, Մասրի դաշտում կար Գիլլիի լճակը, Կարմիր աղբյուր և Կալեր գետակների հետ թափվում էր նրա մեջ, իսկ Մասրիկը կտրում-անցնում էր լճակը։ Սևանի մակերեսի իջնելու հետևանքով Գիլլիի ցամաքելուց հետո Ակնից գետակը թապվում է Մասրիկ գետակը։


== Ծանոթագրություններ ==
Հակոբ Հաճյան

Հակոբ Հաճյան (1828, Ստամբուլ, Օսմանյան կայսրություն - 1903), հայ արձակագիր, հրապարակախոս-խմբագիր։
Ծնվել է Կ. Պոլսում, որտեղ ստացել է կրթությունը։ Գրական-հրապարակախոսական ասպարեզ է մտել 1860-ականների կեսերից, աշխատակցելով պոլսահայ մամուլին։ 1875-1877 թվականներին խմբագրել է «Միմոս» երգիծաթերթը, 1897-1898 թվականներին՝ «Ծաղիկ» պարբերականը։ 1901 թվականից մինչև մահը եղել է «Մանզումեի էֆքյար» թերթի օգնական խմբագիրը։ 1869 թվականին Կ. Պոլսում լույս է տեսել նրա «Հեղինե կամ գաղտնիք մը ի Կոստանդնուպոլիս» վեպը, որը հետագայում արժանացել է մի քանի տպագրությունների (Բ տպ., 1909, Գ տպ., 1925)։ 1886 թվականին տպագրել է «Բերայի գիշերները» արկածային վեպը, որը նույնպես վերահրատարակվել է 1914 և 1927 թթ.։ Նրա «Կորուսյալ կտակը» վեպն էլ որպես թերթոն տպագրվել է «Ծաղիկ» պարբերականում, 1896 թվականին։ Սրանցից բացի՝ 1897-1898 թվականներին մաս-մաս լույս է ընծայել «Մոզաիգ 999 հատիկներով» ստվար ժողովածուն, որը պարունակում է մանրապատումներ։


== Ծանոթագրություններ ==


== Աղբյուրներ ==
Նոր Կյանք կամավորական ջոկատ

Անվան այլ կիրառումների համար տե՛ս՝ Նոր կյանք (այլ կիրառումներ)«Նոր կյանք» կամավորական ջոկատ։ Կազմավորվել է 1988 թվականին Նոր կյանք գյուղում (այժմ՝ ՀՀ Արարատի մարզում)։ Ունեցել է ռազմական խորհուրդ։ 1989-1994 թվականներին ջոկատը կամ նրա առանձին խմբեր մասնակցել են ՀՀ Արարատի (Քյարքի (Տիգրանաշեն), Երասխ) և Արցախի Հանրապետության Ասկերանի շրջանների, Գետաշենի ենթաշրջանի (Գետաշեն, Մարտունաշեն), Շուշիի ինքնապաշտպանական և ազատագրական մարտերին։ Ջոկատի հրամանատարն է եղել Ա.Մելիքյանը, ռազմական խորհրդի նախագահը՝ Լ.Սիմոնյան։ Ջոկատից զոհվել է 3 ազատամարտիկ։
Սորում

Սորում (ռուս.՝ Сорум), գյուղ Ռուսաստանի Խանտի-Մանսիական ինքնավար օկրուգի Բելոյարսկի շրջանի կազմում։
Բնակչությունը 2009 թվականին գրանցված տվյալներով կազմում էր 1507 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յակուպովո (այլ կիրառումներ)

Յակուպովո, կարող է վերաբերել՝

Յակուպովո - գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Յակուպովո - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Յակուպովո - գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Յակուպովո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Յակուպովո - գյուղ Ռուսաստանի Չելյաբինսկի մարզի Կրասնոարմեյսկի շրջանի կազմում։
Մեգերա

Մեգերա (հին հունարեն՝ Μέγαιρα, «նախանձոտ»), հին հունական դիցաբանության մեջ ամենասարսափելին երեք էրինեիներից, վրեժի աստվածուհի, Էրեբաի և Նյուգտի աղջիկը (կամ ծնված գիշերը և Տարատուրայով, կամ ծնվել է արյան կաթիլից, բխած Ուրանի կրտելուց)։
Նախանձի և կատաղության մարմնավորում է։ Նրան պատկերում էին մի սարսափելի կնոջ՝ մազերի փոխարեն օձեր, ցցված ատամներով և ձեռքերում մտրակ։ Փոխաբերական նշանակությունը՝ չար ու զազրախոս կին։ Մեգերայի անունով կոչել են աֆրիկական գրշերային թիթեռին և Մեգերա (464) աստերոիդը։


== Ծանոթագրություններ ==
Կուրսել (Ծովափնյա Շարանտի գավառ)

Կուրսել (ֆր.՝ Courcelles), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժան դ՛Անժելի համայնքի կազմաի մեջ։ Հանդիսանում է Սեն Ժան դ՛Անժելի շրջանը։


== Բնակչություն ==
Համայնքի բնակչությունը 2010 թվականին կազմում էր 294 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կուրսել (ֆր.)
Ձերժինսկ (գյուղ, Եմելչևի շրջան)

Անվան այլ կիրառումների համար տե՛ս՝ ՁերժինսկՁերժինսկ (ուկրաիներեն՝ Дзержинськ), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ձերժինսկ գյուղում բնակվում էր 23 մարդ։ Բնակավայրը զբաղեցնում է 0,241 կմ² տարածք։ Բնակչության խտությունը կազմում էր 95,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիթոններ

Պիթոններ (Pythoninae), վիշապների ընտանիքի օձերի ենթաընտանիք։
Հայտնի է պիթոնների 6 սեռ, 22 տեսակ։ Բուն պիթոնների սեռն ընդգրկում է 7 տեսակ (3-ը տարածված են արևադարձային Աֆրիկայում, 4-ը՝ Հարավային և Հարավ-Արևելյան Ասիայում)։


== Կառուցվածք ==
Մարմնի երկարությունը 1,5-ից (արքայական պիթոններ) մինչև 10 մ է (ցանցավոր պիթոններ, ամենախոշոր օձերից է, կշռում է մինչև 100 կգ)։ Գունավորումը գորշ միագույնից մինչև խայտաբղետ բծավոր է։ Ապրում են եղեգնուտներում, քարքարուտներում։ Լավ լողում և սուզվում են, երբեմն՝ բարձրանում ծառերը։ 


== Սնունդը ==
Սնվում են հիմնականում կաթնասուններով (խոշոր պիթոնները՝ շնագայլերով, ընձառյուծներով, մատղաշ վարազներով և այլն), ինչպես նաև մանր ողնաշարավորներով, երիտասարդ պիթոնները՝ միջատներով։ Երբեմն հարձակվում են մարդու վրա։ 


== Բազմացումը ==
Բազմանում են ձվադրությամբ։ Էգը դնում է մինչև 107 ձու և փաթաթվում դրանց շուրջը՝ պահպանում և տաքացնում դրանք։ Որոշ տեսակների միսն օգտագործվում է որպես սնունդ, մաշկը՝ տարբեր արտադրանքների պատրաստման համար։


== Պատկերասրահ ==
Աստերոիդների ցանկ (54401-54500)

Աստերոիդների ցանկ (54301-54400)  • Աստերոիդների ցանկ  • Աստերոիդների ցանկ (54501-54600)
 Աստերոիդների ցանկ (54301-54400)  • Աստերոիդների ցանկ  • Աստերոիդների ցանկ (54501-54600)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Տայպանա

Տայպանա (իտալերեն՝ Taipana), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 715 մարդ 2008 թվականի մարդահամարի տվյալների, բնակչության խտություն՝ 11 մարդ/կմ²։ Զբաղեցնում է 65 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 788020
Էլեկտրոնային փոստ։ comunetaipana@tin.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թերգվիսի

Թերգվիսի (վրաց.՝ თერგვისი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 845 մետր բարձրության վրա։ Շրջկենտրոն Գորիից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 182 մարդ։


== Ծանոթագրություններ ==
Աբուջա

Աբուջան (անգլ.՝ Abuja), Նիգերիայի մայրաքաղաքն է։ Աբուջան գտնվում է Նիգերիայի կենտրոնում, Համդաշնային Մայրաքաղաքային Կենտրոնում։ Աբուջան հիմնականում նախագծված քաղաք է, կառուցվել է 1980 թվականին և դարձավ Նիգերիայի մայրաքաղաք դեկտեմբերի 12, 1991 թվականին փոխարինելով նախկին մայրաքաղաք Լագոսին։ Բնակչությունը՝ ▲1 568 853 մարդ (2015)։
Աբուջան աշխարհաբանական տեսանկյունից սահմանվում է Ասո Ժայռով, 400 մ միակտոր ժայռի կտոր, որն առաջացած է ջրի էռոզիայից։ Նախագահական պալատը, Ազգային Ժողովը և Բարձրագույն Դատարանը և քաղաքի մեծ մասը գտնվում են ժայռից հարավ։ "Ասո" նշանակում է հաղթական, այստեղ ապրող Ասոքորո ժողովրդի լեզվով, որոնք այժմ տեղահանված են։
Աբուջան որպես նպատակադրված քաղաք լավագույնն է Աֆրիկայում, ինչպես նաև ամենահարուստը և ամենաթանկը, բայց և այնպես բնակչությունն արվարձաններում ապրում է անմխիթար վիճակում։


== Պատմություն ==
Աբուջան կառուցվեց, որպեսզի դառնա բազմակրոն և բազմացեղային Նիգերիայի մայրաքաղաք։ Նրա կառուցման տեղը ընտրվեց զգուշորեն, որպեսզի լինի հասանելի բոլոր կողմերին։ Այս ծրագիրը կազմվեց Նիգերիայի անկախանալուց հետո և քաղաքը նյութական պատճառներով ուշանալով հանդերձ ժամկետից՝ ավարտվեց անցյալ դարի իննսունականներին և այդտեղ տեղափոխվեցին դեսպանատները։
Բացի հիմնական կառավարական շենքերից, Աբուջայում են հաստատվել Արևմտյան Աֆրիկյան Պետությունների Տնտեսական Խորհուրդը, նրա զինվորական մասնաճյուղը և Նավթ Արտահանող Երկիրներու Կազմակերպության շրջանային գրասենյակը։


== Կլիմա և բուսականություն ==
Աբուջայի կլիման տատանվում է տեղատարափ հասարակածային անձրևների և չոր եղանակի միջև։ Ապրիլից օգոստոս լինում են անձրևներ, իսկ մնացածը չոր եղանակ։ Լինում է նաև սառը քամուց և փոշուց հագեցած մի եղանակ, որը կոչվում է Հարմաթթան։ Տարեկան տեղումները կազմում են 1100 – 1600 մմ։
Բուսականության ծածկը կազմում է Աֆրիկյան Սավանան։


== Այլ ==
Աբուջայում կան բազմաթիվ այգիներ, որից ամենանշանավորը "Միլենիում Այգի"ն է, որը բացվեց վերջերս Անգլիոյ Էլեզաբեթ թագուհու կողմից։ Այգու նախագծողն է Մանֆրեդ Նիկոլեթթին։
Մասլովո (գյուղ, Օրլովսկի շրջան)

Անվան այլ կիրառումների համար տե՛ս՝ ՄասլովոՄասլովո (ռուս.՝ Маслово), գյուղ Ռուսաստանի Օրյոլի մարզի Օրլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգիևսկի (գյուղ, Կոլոմենսկի շրջան)

Սերգիևսկի (ռուս.՝ Сергиевский), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2002 թվականին գրանցված տվյալներով կազմում էր 3543 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմանիս

Արմանիս,
գյուղ Հայաստանի Հանրապետության Լոռու մարզի Ստեփանավանի տարածաշրջանում՝ Ստեփանավան քաղաքից մոտ 3 կմ արևմուտք։ Հիմնադրվել է Ալաշկերտից գաղթած հայերի կողմից 1870 թ.:


== Բնակչություն ==
Ըստ ՀՀ 2011 թ. մարդահամարի արդյունքների` Արմանիսի մշտական բնակչությունը կազմել է 357, առկա բնակչությունը` 314 մարդ, բնակչության փոփոխությունը ժամանակի ընթացքում` ստորև.


== Տես նաև ==
Լոռու մարզ
Արմանիսի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Նադեժդա Ալեքսիևա

Նադեժդա Ալեքսիևա (բուլղար․՝ Надежда Алексиева, օգոստոսի 14, 1969(1969-08-14), Դիմիտրովգրադ, Հասկովոյի մարզ, Բուլղարիա), բուլղարացի բիաթլոնիստուհի, ով մասնակցել է 1992 և 1994 թվականներին կայացած ձմեռային օլիմպիական խաղերին։
1986 թվականին առաջին անգամ մասնակցել է բիաթլոնի աշխարհի գավաթի խաղարկության մրցափուլերից մեկին։ Այդ մրցումներում առաջին մեդալը նվաճել է 1988 թվականի հունվարի 21-ին, «սպրինտ» մրցաձևում։ Ընդ որում՝ 1987/88 մրցաշրջանում աշխարհի գավաթի խաղարկության բոլոր փուլերի ընդհանուր հաշվարկում Ալեքսիևան գրավել է 3-րդ տեղը. դա Բուլղարիայի բիաթլոնի պատմության մեջ բարձրագույն նվաճում է համարվում։ 
Մասնակցելով 1992 և 1994 թվականներին կայացած ձմեռային օլիմպիական խաղերին՝ մրցաձևերից երկուսում նա գրավել է չորրորդ, մեկ անգամ էլ՝ հինգերորդ տեղը։ Իսկ բիաթլոնի աշխարհի 1989, 1990 և 1991 թվականների առաջնություններում երեք մեդալ է նվաճել՝ երկու արծաթե և մեկ բրոնզե։  Աշխարհի գավաթի խաղարկության մրցումներում տարբեր մրցաձևերից ընդհանուր առմամբ նվաճել է երկու ոսկե և երեք արծաթե մեդալ։ 
1994/95 մրցաշրջանի ավարտին հրաժեշտ տալով ակտիվ սպորտին՝ աշխատանքի է անցել Բուլղարիայի բիաթլոնի ֆեդերացիայում։


== Միջազգային նվաճումներ ==


== Ծանոթագրություններ ==


== Արտաքին հղումներ ==
Նադեժդա Ալեքսիևա – օլիմպիական վիճակագրությունը Sports-Reference.com կայքում (անգլ.)
Բյոռնսոն (այլ կիրառումներ)

Բյոռնսոն, Bjornson

Բյոռնստեռնե Բյոռնսոն (1832-1910), նորվեգացի դրամատուրգ, արձակագիր, թատերական, հասարակական գործիչ,
Բյոռն Բյոռնսոն (1859-1942), նորվեգացի դերասան, դրամատուրգ, ռեժիսոր,
Հաֆտոր Բյոռնսոն, (ծ․ 1988), իսլանդացի ծանր աթլետ։
Մծբինի պայմանագիր (363)

Անվան այլ կիրառումների համար տե՛ս՝ Մծբինի պայմանագիր (այլ կիրառումներ)Մծբինի պայմանագիր, (հայտնի է նաև «ամոթալի» հաշտություն անվամբ), Հռոմի կայսր Հովիանոսի և Սասանյան Պարսկաստանի թագավոր Շապուհի միջև կնքված պայմանագիր։
Հռոմի և Պարսկատանի միջև հարաբերությունները գնալով սրվում էին, և դրա արդյունքում 359 թվականին պատերազմ է բռնկվում։ Շապուհն իր 100 հազարանոց զորքով հարձակվում է Միջագետքի ուղղությամբ և պաշարում Դիարբեքիր քաղաքը։ Երկար դիմադրությունից հետո, 30 հազար մարդ կորցնելու գնով, Շապուհին հաջողվում է նվաճել քաղաքը։ Պարսից արքային կանգնեցնելու համար Կոստանդիոսն իր զորքով գալիս է Կեսարիա։ Պատերազմող կողմերից յուրաքանչյուրը ցանկանում էր իր կողմը թեքել Արշակին, որն իր բանակով պատերազմում կարող էր վճռական դեր կատարել։
Հուլիանոս զորավարը կայսրի հրամանով 359 թվականի գարնանը Թրակիայից իր լեգեոններով Արևելք է տեղափոխվում, սակայն Հուլիանոսը, ապստամբելով Կոստանդիոսի վրա, իրեն կայսր է հայտարարում։ Կոստանդիոսը 361 թվականի նոյեմբերի 3-ին Կիլիկիայում մահանում է, որից հետո Հուլիանոսը շարունակում է պատերազմական գործողություններն ընդդեմ Շապուհի, որը պլանավորել էր Արշակի օգնությամբ թիկունքից հարվածել Շապուհին, սակայն դա չի իրագործվում և 363 թվականի մի ընդհարման ժամանակ մահանում է։ Այդ լուրից հետո հռոմեական զորքը կայսր է նշանակում Հովիանոսին, որը օգտակար չի համարում պատերազմը շարունակելը և 363 թվականին Շապուհի հետ պայմանագիրը է կնքում։
Հովիանոսի կնքած պայմանագիրը հայտնի է «ամոթալի պայմանագիր» անունով։ «Ամոթալի» է կոչվում այն պատճառով, որ Հովիանոսը Պարսկաստանին զիջում է ոչ միայն հռոմեական կայսրության տակ գտնվող մի շարք նահանգներ, այլ նաև Արևմտյան Հայաստանի գավառները՝ Աղձնիք, Մոկք, Կորդուք, Ծավդեք և Ռեհիմենե, և հրաժարվում է այլևս օգնություն տրամադրել իր դաշնակցին։


== Կետեր ==
363 թվականին Մծբինում կնքած պայմանագիրը պարունակում էր հետևյալ դրույթները՝

Հռոմը Պարսկաստանին է զիջում անդրտիգրիսյան այն երկրները, որոնք 298 թվականի Մծբինի պայմանագրով անցել էին Հռոմին. հարավային Հայաստանի Աղձնիք, Մոկք, Կորդուք, Ծավդեք և Ռեհիմենե գավառները՝ 15 բերդերով ու քաղաքներով, որոնց թվում՝ Մծբինը, Սինգարան և Կաստրա-Մավրորումը։
Հռոմը պարտավորվում էր այդուհետ չխառնվել Մեծ Հայքի գործերին։ Հովիանոս կայսրը պարտավորվում էր չօգնել Մեծ Հայքին, եթե Շապուհ II-ը պատերազմ սկսեր նրա դեմ։ Դրանով Շապուհ II-ի համար լավ իրավիճակ էր ստեղծվում Մեծ Հայքի վրա հարձակվելու համար։


== Ծանոթագրություններ ==


== Աղբյուրներ ==
Փավստոս Բուզանդ, Հայոց Պատմություն, Ստ. Մալխասյանցի աշխարհաբար թարգմանությունը, նրա ներածությամբ և ծանոթագրություններով, Երևան, 1947 թ.։
Հրանդ Արմէն, Պապ Արշակունի, Երուսաղէմ, 1958 թ.։
Անդրե Նզապեիկե

Անդրե Նզապեիկե (ֆր.՝ André Nzapayeké, օգոստոսի 20, 1951(1951-08-20), Bangassou, Կենտրոնաաֆրիկյան Հանրապետություն), քաղաքական և պետական գործիչ, Կենտրոնաաֆրիկյան Հանրապետության վարչապետը 2014 թվականի հունվարի 25-ից մինչև օգոստոսի 10-ը։


== Կենսագրություն ==
Անդերեյ Նզապեիկեն ծնվել է 1951 թվականի օգոստոսի 20-ին Ֆրանսիական Հասարակածային Աֆրիկայի Բանգասու քաղաքում, քրիստոնյայի ընտանիքում։ Եղել է Աֆրիկայի զարգացման բանկի գլխավոր քարտուղարն ու Կենտրոնական Աֆրիկայի պետությունների բանկի փոխնախագահը։


=== Վարչապետի պաշտոնում ===
2014 թվականի հունվարի 25-ին՝ Կենտրոնաաֆրիկյան Հանրապետության կառավարության ու ապստամբների միջև ծավալված կոնֆլիկտի ամենաթեժ պահին Անդրե Նզապեիկեն նշանակվել է երկրի ժամանակավոր վարչապետ։ Նա ասել է, որ իր համար առաջնահերթ խնդիրներ կլինեն երկիրը 2015 թվականի ընտրություններին նախապատրաստելը և մի քանի ամսվա ընթացքում դադարեցնել երկրի ներսում տեղի ունեցող վայրագությունները` որպես պետության վերականգնման ուղղությամբ կատարվող կարևոր քայլ։ Հունվարի 27-ին Նզապեիկեն ձևավորել է նոր կառավարություն, որի կազմում ընդգրկված էին 20 նախարարներ, այդ թվում` յոթ կանայք և քրիստոնեական «հակաբալակ» ջոկատի մեկ ներկայացուցիչ։ ՄԱԿ-ի գլխավոր քարտուղար Պան Գի Մունն Նզապեիկեին և երկրի նախագահ Քաթրին Սամբա Պազային ուղարկված հայտարարության մեջ ողջունել է նրանց նոր կառավարության ձևավորման կապակցությամբ՝ նշելով, որ այն «նոր հնարավորություններ է ընձեռում քաղաքական գործընթացին աջակցելու» համար և որ ներդրված ջանքերի շնորհիվ հաջողվել է սկիզբ դնել անցումային գործընթացին։
Հունիսի 4-ին՝ Բանգիում ընդհանուր գործադուլի կոչերից և կառավարության հրաժարականի պահանջից հետո, Անդրե Նզապեիկեն որոշել է արգելել SMS հաղորդագրությունների ուղարկումը ամբողջ երկրում։ Ավելի ուշ Անդրե Նզապեիկեն մուսուլման և քրիստոնյա խմբավորումներին հորդորել է վայր դնել զենքերը և դադարեցնել միջկրոնական բռնությունները։ Արդյունքում, Բանգիի քաղաքապետարան և Բեգուա և Բիմբո մայրաքաղաքային շրջաններ եկել են ոչ թե մարտիկներ, այլ մոտ 200 տեղացի մուսուլմաններ, որոնք գտել էին զենքեր փողոցում։ Նզապեիկեն ասել է, թե «մենք պետք է խրախուսենք բոլոր նրանց, որոնք կամավոր կբերեն նռնակներ և զինամթերք, որոնք աջակցում են խաղաղ գործընթացին։ Մենք պետք է խրախուսենք եկածներին և մնացած բնակչությունը»։
Օգոստոսի 5-ին նախագահական Քաթրին Սամբա Պազայի մամուլի խոսնակը պետական ​​ռադիոյի եթերում հայտարարել է, որ «վարչապետը Անդրե Նզապեիկեն և նրա կողմնակիցները հրաժարական են տվել պետության ղեկավարի խնդրանքով»։ Օգոստոսի 10-ին Հարավաֆրիկյան հանրապետության նախագահ Քաթրին Սամբա Պանզան վարչապետի պաշտոնում նշանակել է Մահամաթ Կամունին։


== Ծանոթագրություններ ==
Շումիլով (գյուղ, Բերշադի շրջան)

Շումիլով (ուկրաիներեն՝ Шумилів), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1600 թվականին։
2001 թվականի տվյալներով Շումիլով գյուղում բնակվում էր 700 մարդ։ Բնակավայրը զբաղեցնում է 16,8 կմ² տարածք։ Բնակչության խտությունը կազմում էր 41,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին աշխարհի դափը (այլ կիրառումներ)

«Վերին աշխարհի դափը» անվանումով կան հետևյալ էջերը.

«Վերին աշխարհի դափը», Վիկտոր Պելևինի պատմվածքը։
«Վերին աշխարհի դափը», Վիկտոր Պելևինի պատմվածքի հիման վրա նկարահանված կարճամետրաժ կինոնկար։
Զակրինիչիե (գյուղ, Օրատովկայի շրջան)

Անվան այլ կիրառումների համար տե՛ս՝ ԶակրինիչիեԶակրինիչիե (ուկրաիներեն՝ Закриниччя), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1680 թվականին։
2001 թվականի տվյալներով Զակրինիչիե գյուղում բնակվում էր 163 մարդ։ Բնակավայրը զբաղեցնում է 1292 կմ² տարածք։ Բնակչության խտությունը կազմում էր 126,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անուշավան Տեր-Ղևոնդյան

Անուշավան Գրիգորի Տեր-Ղևոնդյան (մարտի 8, 1887(1887-03-08), Թիֆլիս, Ռուսական կայսրություն - հունիսի 6, 1961(1961-06-06), Երևան, Հայկական ԽՍՀ, ԽՍՀՄ), հայ կոմպոզիտոր, մանկավարժ, ՀԽՍՀ ժողովրդական արտիստ (1953), պրոֆեսոր (1934)։
Լուսանկարիչ Գրիգոր Տեր-Ղևոնդյանի որդին, դաշնակահար Հեղինե Տեր-Ղևոնդյանի հայրը։


== Կենսագրություն ==
1915 թվականին ավարտել է Սանկտ Պետերբուրգի համալսարանի իրավաբանական ֆակուլտետը և կոնսերվատորիան։ 1917-1925 թթ. դասավանդել է Թիֆլիսի, 1926-1934 թթ. և 1938-1958 թթ.՝ Երևանի (1926-1930 թթ.՝ նաև տնօրեն, 1948-1959 թթ.՝ ամբիոնի վարիչ), 1934-1938 թթ. Բաքվի (նաև՝ տնօրեն) կոնսերվատորիաներում։
1914 թվականին Ռոմանոս Մելիքյանի հետ գրի է առել Շիրակի ժողովրդական երգեր և պարեր, որոնց հիման վրա ստեղծել է հայկական առաջին սիմֆոնիկ երկերից մեկը՝ «Շիրակի էտյուդները» (1916)։ Գրել է «Սեդա» (ըստ Լևոն Շանթի, 1922), «Արեգակի ցոլքերում» (բեմադրվել ՝ 1949-ին) օպերաները, «Հրո հարսը» (ըստ Ջ. Ջաբարլու, 1936), «Անահիտը» (ըստ Ղազարոս Աղայանի, բեմականացվել է 1940-ին) բալետները, «Աղթամար» (1923) սիմֆոնիան, «Վահագնի ծնունդը» (1923) վոկոլ-սիմֆոնիկ պոեմները, խմբերգեր, երգեր, ռոմանսներ և այլն, որոնք աչքի են ընկնում դյուցազներգաքնարական շնչով, հայկական ժողովրդական ու պրոֆեսիոնալ և ռուսական դասական երաժշտության ավանդույթների ինքնատիպ համադրությամբ։ Հանդես է եկել որպես խմբավար, դիրիժոր։

Հեղինակ է «Ռիխարդ Վագներ» գրքույկի (1933) և երաժշտության տեսության դասագրքի (2 հատոր, 1934)։


== Պարգևներ և մրցանակներ ==
Աշխատանքային կարմիր դրոշի շքանշան (27.06.1956)
«Պատվո նշան» շքանշան (4.11.1939)
Հայկական ԽՍՀ ժողովրդական արտիստ (26.12.1953)


== Հիշատակ ==
Երևանի Քանաքեռ-Զեյթուն վարչական շրջանի երաժշտական դպրոցը կոչվում է Անուշավան Տեր-Ղևոնդյանի անունով։
Երևանի այն շենքում, որտեղ 1945-1961 թվականներին ապրել է Անուշավան Տեր-Ղևոնդյանը, տեղադրված է նրան նվիրված հուշատախտակ։


== Տես նաև ==
Անուշավան Տեր-Ղևոնդյանի անվան երաժշտական դպրոց


== Գրականություն ==
Ե. Գիլինա, Անուշավան Տեր-Ղևոնդյան, Երևան, 1962։
Тигранов Г. Армянский музыкальный театр.- т. 2, гл. 1.- Ер., 1960.


== Ծանոթագրություններ ==
Զիգֆրիդ Բուբակ

Զիգֆրիդ Բուբակ (գերմ.՝ Siegfried Buback, հունվարի 3, 1920(1920-01-03), Wilsdruff - ապրիլի 7, 1977(1977-04-07), Կարլսրուե, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի իրավաբան, ով 1974 թվականի մայիսի 31-ից մինչև իր մահը եղել է Գերմանիայի գերագույն դատարանի դաշնային գլխավոր դատախազը։ Նրա սպանությունը համընկնում է Կարմիր բանակ խմբակցության անդամների կողմից իրականացվող ահաբեկչության սկզբին՝ 1977 թվականին։


== Կենսագրություն ==
Ծնվել է 1920 թվականին Սաքսոնիայում ծառայողի ընտանիքում։ Իրավագիտություն ուսումնասիրել է Լայպցիգի համալսարանում։ 1940 թվականի ապրիլի 11-ին գրել է դիմում Նացիոնալ-սոցիալիստական ​​գերմանական բանվորական կուսակցությանը անդամակցելու խնդրանքով։ Խնդրանքը բավարարվել է 1940 թվականի հուլիսին (№ 8179469 կուսակցական անդամատոմս)։ 1941 թվականին պետական քննությունը հանձնելուց հետո՝ նա ծառայության է անցել Վերմախում։ 1945 թվականին նա ինքնակամ գերության է հանձնվել, որտեղից ազատ է արձակվել 1947 թվականին։ 1950 թվականին հանձնել է երկրորդ պետական քննությունը և ասեսորի պաշտոնում ծառայության անցել Հարավային Սաքսոնիայում։ 1953 թվականին ստանձնել է դատախազի պաշտոնը, իսկ 1959֊ին՝ գլխավոր դատախազի։ Բուբակը հայտնի է դարձել 1962 թվականին, երբ նա նախաձեռնել է այսպես կոչված «Շպիգել» ամսագրի հետաքննությունը։ Բուբակը ամսագրի հիմնադիր և հրատարակիչ Ռուդոլֆ Աուգշտայնին մեղադրել է պետական դավաճանության մեջ։ 1963 թվականից Բուբակը տեղափոխվեց գլխավոր դատախազություն, որտեղ 1969-ին կարևոր դեր է խաղացել Լեբախում զինծառայողների սենսացիոն սպանությունների բազմակողմանի ուսումնասիրության մեջ և եղել է «Գիյոմի խարդախության» գործով զբաղվող առաջատար քննիչներից մեկը։ Վերջինիս արդյունքում, 1974 թվականին կանցլեր Վիլի Բրանդտը հրաժարական է տվել։ Նույն թվականին Բուբակը փոխարինեց Լյուդվիգ Մարտինին՝ Գերմանիայի գլխավոր դատախազի պաշտոնում։


== Սպանություն ==
1977 թվականի ապրիլի 7-ին (Ավագ հինգշաբթի), Զիգֆրիդ Բուբակը երկու մարդկանց ուղեկցությամբ, իր Mercedes-Benz 230.6 ավտոմեքենայով Նոյրոյիտ բնակարանից գնում էր աշխատանքի՝ Գերմանիայի Գերագույն դատարանի շենք։ Ինքը դատախազը գտնվելիս է եղել վարորդ 30֊ամյա Վոկֆգանգ Գեբելի մոտ։ Վերջին նստատեղին նստած էր Գլխավոր դատախազության ավտոպարկի տնօրեն 43-ամյա Գեորգ Վյուրստերը։  Ավտոմեքենան կանգ է առել կարմիր լույսի տակ՝ Լանդշտրաս (Landstraße,այսօր Willy-Brandt-Allee) և Մոլտկեշտրաս խաչմերուկում (Moltkestrasse)։ Ավտոմեքենայի աջ կողմում եղել է Suzuki GS750 մոտոցիկլը՝ երկու ուղևորով, որոնցից մեկը դատախազի մեքենայի վրա HK 43 հրացանից 15 կրակոց է արձակել` վիրավորելով բոլոր երեքին։ Վարորդը դուրս է եկել մեքենայից և բախվել մի քանի մետր հեռավորության վրա գտնվող հեռագրասյունին։ Գլխավոր դատախազը և վարորդը մահացել են դեպքի վայրում։ Վթարից հետո, վեց օր անց՝ ապրիլի 13֊ին, հիվանդանոցում մահացել է արդեն ավտոպարկի տնօրենը։ Կրակողի ինքնությունը չի պարզվել։
Նա ամուսնացած է եղել Ինգա Բուբակի հետ (?—06.09.2012)։


== Հիշատակ ==
Կարլսրուե քաղաքի հրապարակներից մեկը կոչվել է Զիգֆրիդ Բուբակի անունով (Siegfried-Buback-Platz)։


== Արտաքին հղումներ ==
Ein kalter Herbststurm (գրքույկ)(գերմ.)


== Ծանոթագրություններ ==
Մոնտեմեձո

Մոնտեմեձո  (իտալերեն՝ Montemezzo), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 287 մարդ, խտությունը՝ 32 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 22010։ Հեռախոսային կոդ՝ 0344։
Մոնտեմեձոն սահմանակից է Ջերա Լարիո, Սամոլակո, Սորիկո, Տրեցոնե, Վերկանա համայնքներին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0344 84374


== Արտաքին հղումներ ==
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Մալվիտո

Մալվիտո (իտալերեն՝ Malvito), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2072 մարդ, բնակչության խտությունը կազմում է 56 մարդ/կմ²։ Զբաղեցնում է 37 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ (+39) 0984։
Միքայել հրեշտակապետը համարվում է բնակավայրի հովանավոր սուրբը։ Տոնը նշվում է ամեն տարի սեպտեմբերի 29-ին։


== Ծանոթագրություններ ==
Լա Սենիա

Լա Սենիա (իսպ.՝  La Cenia), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Մոնստիա շրջանում։ Տարածքը կազմում է 108․41 կմ2, բնակչությունը՝ 6087 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Datos generales Archived 2008-04-07 at the Wayback Machine.
Հեկատա գմբեթ

Հեկատա գմբեթ (իսպ.՝ Hecates Tholus), հրաբուխ Մարսի վրա, որը հայտնաբերվել է Եվրոպական տիեզերական գործակալության Մարս էքսպրես սարքի միջոցով։ Հետազոտությունների արդյունքներով պարզ է դարձել, որ ժայթքումը տեղի է ունեցել մոտ 350 միլիոն տարի առաջ։ Ժայթքումը ստեղծել է 10 կմ տրամագծով կալդերա։ Ենթադրություն է առաջ քաշվել, որ ավելի ուշ, կալդերան և հարակից իջվածքները մասնակիորեն ծածկվել են սառցե նստվածքներ։ Դատելով խառնարանից, դա տեղի է ունեցել ոչ շատ վաղ (20 - 5 միլիոն տարի առաջ)։ Այնուամենայնիվ, կլիմատիկ մոդելավորումը ցույց է տալիս, որ Հեկատա գմբեթում սառույցները այսօր անկայուն են։ Հաջողվել է պարզել, որ սառույցների տարիքը համապատասխանում է այն ժամանակահատվածին, երբ մեծացել է Մարսի պտույտի առանցքի թեքումը։

Հրաբուխը գտնվում է 32°06′ հս․. լ. 150°12′ ավ. ե.32,1° с. ш. 150,2° в. д.﻿ / 32.1; 150.2 կոորդինատներով Էլիզիում սարահարթի (լատ.՝ Elysium Planitia) վրա, և տրամագծում ունի 183,0 կմ չափեր։ Այն ամենահյուսիսային հրաբուխն է Էլիզիումում, ավելի հարավ են տեղաբաշխված Էլիզիում լեռը (լատ.՝ Elysium Mons) և Ալբոր գմբեթը։


== Ծանոթագրություններ ==


== Արտաքին հղումներ ==
Google Mars՝ քարտեզը կենտրոնացված է Հեկատայի գմբեթի վրա
Մարսյան լեռների ցանկ (անգլերեն)
Մարս էքսպրեսից տեսանելի Հեկատա գմբեթի եռաչափ տեսքը
Տալնոե

Տալնոե (ուկրաիներեն՝ Тальне), քաղաք Ուկրաինայի Չերկասիի մարզի Տալնոեի շրջանում, շրջկենտրոն։
2009 թվականի տվյալներով Տալնոե քաղաքում բնակվում էր 16 900 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Զեյդելևկա (գյուղ, Գրյազինսկի շրջան)

Անվան այլ կիրառումների համար տե՛ս՝ ԶեյդելևկաԶեյդելևկա (ռուս.՝ Зейделевка), գյուղ Ռուսաստանի, Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 256 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնեն Մանավյան

Անտոնեն Մանավյան (ֆր.՝ Antonin Manavian (ապրիլի 26, 1987(1987-04-26), Փարիզ), հայկական արմատներով ֆրանսիացի հոկեյիստ, պաշտպան, հունգարական «Ֆեխերվար ԱՎ19» ակումբի  և Ֆրանսիայի հավաքականի անդամ։


== Կարիերա ==
Մանավյանը նախնական մարզումներն անց է կացրել Փարիզի ֆր.՝ Club olympique Courbevoie ակումբում։ Տարբեր   ժամանակներում հանդես է եկել կանադական պատանեկան լիգայում և ամերիկյան պրոֆեսիոնալ դիվիզիոնում։  2004 թվականին ընդգրկվել է Ֆրանսիայի մինև 18 տարեկանների հավաքականի կազմում։ Ֆրանսիայի  ազգային հավաքականի հիմնական կազմում ընդգրկվել է 2008 թվականին։ 2013 թվականին Անտոնեն Մանավյանը համարվել է  ֆրանսիական «Ռուան» ակումբի խաղացող, իսկ 2005 թվականից՝ «Ֆեխերվար ԱՎ19» ակումբի հոկեյիստ։


== Նվաճումներ ==
Կոնտինենտալ լիգայի գավաթակիր (1)։ 2012
Ֆրանսիայի չեմպիոն (5)։ 2007, 2009, 2011, 2012, 2013
Ֆրանսիայի գավաթակիր (3)։ 2008, 2009, 2011


== Ծանոթագրություններ ==


== Արտաքին հղումներ ==
Antonin Manavian
Antonin Manavian
Antonin Manavian
Սոր Ներքին

Անվան այլ կիրառումների համար տե՛ս՝ Սոր (այլ կիրառումներ)Սոր Ներքին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռեյրյո (կանտոն)

Ռեյրյո (ֆր.՝ Reyrieux), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 2007 թվականի մարդահամարի կանտոնի բնակչությունը 21772 մարդ էր։Կանտոնի համարը 142 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Էմիլյա Անդրեասյան

Էմիլյա Սարգսի Անդրեասյան (դեկտեմբերի 28, 1913(1913-12-28), Շաքի, Ելիզավետպոլի նահանգ, Կովկասի փոխարքայություն, Ռուսական կայսրություն - դեկտեմբերի 20, 1996(1996-12-20), Երևան, Հայաստան), հայ ֆիզիոլոգ-արյունաբան։ Բժշկական գիտությունների դոկտոր (1968), պրոֆեսոր (1970)։


== Կենսագրություն ==
Էմիլյա Անդրեասյանը ծնվել է 1913 թվականի դեկտեմբերի 28-ին Նուխի քաղաքում։ 1937 թվականին ավարտել է Երևանի բժշկական ինստիտուտը։ 1937 թվականից աշխատել է Երևանի բժշկական ինստիտուտի նորմալ ֆիզիոլոգիայի ամբիոնում, 1960-1965 թվականներին եղել է բուժկանխարգելիչ ֆակուլտետի դեկանը։
Աշխատանքները վերաբերում են արյունատար համակարգի ֆիզիոլոգիական հարցերի, արյունաստեղծման շարժընթացում ուղեղիկի սնուցողական, հարմարվողական ազդեցության, սուր արյունահոսությունների ժամանակ փայծաղի պահեստային դերի պարզաբանման հարցերին։
Մահացել է 1996 թվականի դեկտեմբերի 20-ին, Երևանում։


== Երկեր ==
Երկարակեցության մասին։ Անդրիասյան Էմիլյա Սարգսի, Երևան։ Հայկական ՍՍՌ քաղ. և գիտ. գիտելիքների տարածման ընկեր., 1958:


== Ծանոթագրություններ ==
38-րդ հյուսիսային զուգահեռական

38-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 38°-ի անկյուն։ 
Անցնում է Եվրոպայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 38° (հս.լ. 38°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 14 ժամ 48 րոպե
ձմեռվա արևադարձի ժամանակ՝ 9 ժամ 32 րոպե


=== Սահմաններ ===


==== Կորեայի թերակղզի ====

Ընդունված է համարել, որ 1953 թ. համաձայնագրով ընդունված ապառազմականացման և ներկայումս ԿԺԴՀ և Հարավային Կորեայի միջև սահման հանդիսացող գոտին համապատասխանում է 38-րդ հյուսիսային զուգահեռականին, սակայն, դա այդպես չէ, այս զուգահեռականն ուղղակի հատում է այդ սահմանը։


== Տես նաև ==
37-րդ հյուսիսային զուգահեռական
39-րդ հյուսիսային զուգահեռական


== Ծանոթագրություններ ==
Իբդես (քաղաք)

Իբդես (իսպ.՝ Ibdes), քաղաք և մունիցիպալիտետ Իսպանիայում, որը մտնում է Արագոն ինքնավար համայնքի կազմում գտնվող Սարագոսա նահանգի մեջ։ Մունիցիպալիտետը գտնվում է Կոմունիդադ դե Կալատայուդ շրջանի (կոմարկի) կազմում։ Զբաղեցնում է 56,17 կմ² մակերես։ Ըստ 2007 թվականի մարդահամարի տվյալների՝ բնակչությունը 525 մարդ է։ Հեռավորությունը նահանգի վարչական կենտրոնից 80 կմ է։


== Բնակչություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ Archived 2020-07-23 at the Wayback Machine.
Խայրյուզա (Կամզասի վտակ)

Անվան այլ կիրառումների համար տե՛ս՝ Խայրյուզա (այլ կիրառումներ)Խայրյուզա  (ռուս.՝ Хайрюза ), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զիդաչիտ

Զիդաչիտ (ռուս.՝ Зыдачит), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Կեստանտի գետի ձախ ափին 6,5 կմ հեռավորության վրա։ Գետի երկարությունը 9 կմ է, ավազանի տարածքը 19,4 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004604
Հիդրոլոգիական ուսումնասիրությունների կոդը - 108200460
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոլոդիմիր Դախնո

Վոլոդիմիր Դախնո (ուկրաիներեն՝ Володимир Авксентійович Дахно, մարտի 7, 1932(1932-03-07), Զապորոժիե, Դնեպրոպետրովսկի մարզ, Ուկրաինական ԽՍՀ, ԽՍՀՄ - հուլիսի 28, 2006(2006-07-28), Կիև, Ուկրաինա), ուկրաինացի մուլտիպլիկատոր, մուլտֆիլմերի ռեժիսոր, կինոսցենարիստ։ Ուկրաինայի Տարաս Շևչենկոյի անվան ազգային մրցանակի դափնեկիր (1988)։ Ուկրաինայի ժողովրդական արտիստ (1996)։ Լայն ճանաչում ու համբավ է ձեռք բերել հատկապես «Կազակներ» մուլտֆիլմաշարն ստեղծելու շնորհիվ։ Աշխատել է «Կիևնաուչֆիլմ» ստուդիայում, որը հետագայում վերանվանվել է «Ուկրանիմաֆիլմ»։


== Կենսագրություն ==
Վոլոդիմիր Դախնոն ծնվել է 1932 թվականի մարտի 7-ին, Զապորոժիե քաղաքում։ Դպրոցն ավարտելուց հետո ընդունվել է Կիևի բժշկական ինստիտուտ, բայց կարճ ժամանակ անց տեղափոխվել է շինարարության և ճարտարապետության ուկրաինական պետական համալսարան, որտեղ ուսանել է ուկրաինացի նշանավոր ճարտարապետ Իոսիֆ Կարակիսի դասարանում։
2013 թվականի մարտի 7-ին՝ Վոլոդիմիր Դախնոյի ծննդյան տարելիցի օրը, Google-ը նրա հիշատակին նվիրված Doodle է թողարկել։


== Ֆիլմագրություն ==


== Ծանոթագրություններ ==


== Գրականություն ==
Юнаков О. (2016)։  Архитектор Иосиф Каракис (ռուսերեն)։ Алмаз։ ISBN 978-1-68082-000-3 


== Արտաքին հղումներ ==
Վոլոդիմիր Դախնո Internet Movie Database կայքում
Volodymyr Dakhno at animator.ru
Ukranimafilm official site Archived 2020-01-30 at the Wayback Machine.
Առոսկի

Առոսկի, գյուղ Արևմտյան Հայաստանում, Վանի վիլայեթի Շատախի գավառակում։


== Պատմություն ==
Գյուղի բնակիչները մասնակցել են Վանի հերոսական ինքնապաշտպանությանը։


== Բնակչություն ==
Հայաբնակ գյուղ էր։ XX դարի սկզբին ուներ 12 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սղարդ

Սղարդ (քրդ.՝ Sixort), գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ գյուղաքաղաքից 15 կմ հարավ-արևմուտք՝ Նեմրութ լեռան հյուսիսարևելյան լանջին։


== Պատմություն ==
1915 թվականի Մեծ եղեռնի ժամանակ գյուղը ավերվել է թուրքերի կողմից։ Բնակչությունը կոտորվել կամ տարագրվել է։


== Բնակչություն ==
XX դարի սկզբին ուներ 200 հայ բնակչություն։


== Տնտեսություն ==
Բնակչության հիմնական զբաղմունքը անասնապահություն, այգեգործություն, մեղվաբուծություն և հացահատիկների մշակությունն էր։


== Պատմամշակույթային կառույցներ ==
Սղարդում կար Ս. Աստվածածին անունով հայկական եկեղեցի։ Գյուղն ուներ վարժարան։


== Նշանավոր մարդիկ ==
Սղարդում է ծնվել ֆիդայական շարժման նշանավոր գործիչ և առաջնորդ Աղբյուր Սերոբը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կարա-օլուք

Կարա-օլուք, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Հոլլանդ Ռոդեն

Հոլլենդ Ռոդեն (անգլ.՝ Holland Roden, հոկտեմբերի 7, 1986(1986-10-07), Դալաս), ամերիկացի դերասանուհի։ Հայտնի է դարձել Պատանի գայլը հեռուստասերիալի շնորհիվ, որտեղ մարմնավորել է Լիդիա Մարթինի կերպարը։


== Կենսագրություն ==
Հոլլենդը ծնվել է Դալլաս քաղաքում բժիշկների ընտանիքում։ 6 տարեկանում ուսումնասիրել է Դիանա արքայադուստր Ուելսիին։ Նրան հաճախ մարմնավորելու համար իր ծնողները գրանցեցին դստերը դերասանական դասերին։
Երկուս ու կես տարի սովորել է նախընտրական բժշկական կուրսերին Կալիֆոռնիայի համալսարանում, որից հետո ուսումնասիրել է այլ գիտություններ։
Հոլլենդի առաջին դերը եղել է HBO ալիքի «Վատ ճանապարհի 12 մղոն» սերիալում, որտեղ մարմնավորել է Բրովինին։ Սակայն սերիալը չեղյալ հայտարարեցին դեռ պրեմիերայից առաջ 2008 թվականին դերասանուհին ստացավ Էմիլի Լոքի դերը Կորուսյալները սերիալում։ Նաև նկարահանվել է այլ սերիալներում ինչպիսիք են՝ «ՀՏՀ», «Դետեկտիվ Ռաշ», «Սգազգեստ», «Հաղորդակցություն» և «Մտածել ինչպես հանցագործ»։
2011 թ.-ի հունիսի 5-ին կայացավ MTV ալիքի Պատանի գայլը սերիալը, որտեղ դերասանուհին մարմնավորում է Լիդիա Մարթինի դերը։ Այդ դերը մնում է պահպանված դերասանուհու համար։ Սերիալի ընդմիջման ժամանակ Հոլլանդը նկարահանվել է «Գրեյի անատոմիան» և «Մեմֆիս բիտ» սերիալներում։
Երկու տարի անընդմեջ, 2012 և 2013 թթ.-ին դերասանուհին եղել է «MTV Movie Awards» մրցանակաբաշխության կարմիր գորգի հաղորդավարը։ 2013 թ.-ին «Young Hollywood Awards» մրցանակաբաշխությունում Հոլլենդը Պատանի գայլը սերիալի դերակատարների հետ միասին հաղթել է «Լավագույն դերասանական կազմ» անվանակարգում։


== Անձնական կյանք ==
Սկսած 2014 թվականի մայիսից հանդիպում է «Պատանի գայլը» սերիալի դերասան Մաքս Քարվերի հետ։


== Հետաքրքիր փաստեր ==
Հոլենդը ձախլիկ է։
«Պատանի գայլը» հեռուստասերիալում պետք է խաղար Էլիսոնի դերը, սակայն վերջնական նրան են տալիս Լիդիայի դերը։
Զբաղվել է պարի տարբեր տեսակներով. 10 տարի բալետ, 7 տարի ջազ, 9 տարի հիփ հոփ։
Սիրելի դերասանուհիներն են Նատալի Փորտմանը և Լինի Լորան։


== Ֆիլմագրություն ==


=== Ֆիլմեր և հեռուստասերիալներ ===


=== Տեսահոլովակներ ===


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Հոլլանդ Ռոդեն Internet Movie Database կայքում
Հոլլանդ Ռոդեն Թվիթթերում
Հայոց ցեղասպանության հուշարձան (Քյոլն)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, ապամոնտաժված հուշարձան Գերմանիայի Քյոլն քաղաքի Հայնրիխ Բյոլ հրապարակում՝ Հռենոսի ձախ ափին, Գոգենցոլերների կամրջի մոտ, Քյոլնի Մայր տաճարի, Ֆիլհարմոնիայի, Լյուդվիգ թանգարանի խաչման վայրում։
Հուշարձանը տեղադրվել է առանց Քյոլնի քաղաքապետարանի համապատասխան թույլտվության։ Քյոլնի դատարանը թույլատրել է ապամոնտաժել Հայոց ցեղասպանության զոհերի հուշարձանը։


== Պատմություն ==
Հայոց ցեղասպանության զոհերի հիշատակը հավերժացնող հուշարձանը 2018 թվականի ապրիլի 15-ին տեղադրել են «Հիշելով ցեղասպանությունը» նախաձեռնության հեղինակները՝ առանց Քյոլնի քաղաքապետարանի թույլտվության։ Քաղաքային իշխանությունները հայտարարել էին, որ ապամոնտաժելու են հուշարձանը։ Ապրիլի 17-ին հուշարձանի տեղադրման կազմակերպիչները վարչական դատարանում բողոքարկման դիմում են ներկայացրել։ Ապրիլի 19-ին Քյոլնի վարչական դատարանը հուշարձանն ապամոնտաժելու մասին որոշում է կայացրել։


== Նկարագրություն ==
Հուշարձանն իրենից ներկայացնում է 200 կգ կշռով, 1,5 մետրանոց մետաղյա բուրգ, որի ծայրին նուռ է տեղադրված, պատվանդանի վրա հայերեն, անգլերեն, գերմաներեն և թուրքերեն փորագրված է.


== Հեղինակներ ==
Շտեֆան Քայզեր (գերմ.՝ Stefan Kaiser)
Մաքս Շոլց (գերմ.՝ Max Scholz)


== Այլ փաստեր ==
Գերմանահայոց կենտրոնական խորհուրդը ողջունել է կազմակերպիչների արարքը, հայտնել իր գրավոր սատարումը և նշել, որ այն բխում է 2016 թվականի հունիսի 2-ի Բունդեսթագի՝ Հայոց և օսմանյան կայսրության այլ ժողովուրդների ցեղասպանության որոշման ոգուց։
Լրագրող Գյունթեր Վալլրաֆը կոչ է արել քաղաքային իշխանություններին ապամոնտաժման նախնական մտադրությունից հրաժարվել՝ հույս հայտնելով, թե նրանք թուրքական լոբբիի ազդեցության տակ չեն ճկվի։
Հուշարձանն այդ վայրում տեղադրելու նախաձեռնողներից են գիտնական Միշա Բրումլիքը, քյոլնաբնակ գրող Դողան Աքհանլին։


== Պատկերասրահ ==

		
		


== Ծանոթագրություններ ==
Ժառանգները (սերիալ)

Ժառանգները (հանգըլ՝ 왕관을 쓰려는 자, 그 무게를 견뎌라 – 상속자들, անգլ.՝ The Heirs / Inheritors), հարավկորեական դորամա (հեռուստասերիալ) հայտնի դերասաններ Լի Մին Հոյի և Փակ Շին Հյոյի մասնակցությամբ։ Էկրան է բարձրացել SBS հեռուստաալիքի եթերում՝ 2013 թվականի հոկտեմբերի 9-ից դեկտեմբերի 12-ը։


== Սյուժե ==
«Ժառանգներ» են անվանում որոշ աշակերտների, ովքեր հասարակության մեջ ունեն արտոնյալ դիրքեր, և ավարտելուց հետո ժառանգելու և կառավարելու են իրենց հարուստ ծնողների ընկերությունները։ Առաջին հայացքից թվում է, թե նրանք վերահսկում են կյանքի բոլոր ասպեկտները։ Բայց սերն այդ ցուցակում չի տեղավորվում։
Ժառանգներից մեկը իբր բարձրագույն ուսում է ստանում Ամերիկայի Միացյալ Նահանգներում, բայց իրականում դա քողարկված աքսոր էր, որպեսզի ավագ եղբայրը կարողանա ամբողջովին իր ձեռն առնել ընտանեկան գործը։
ԱՄՆ-ում ժառանգը ծանոթանում է Կորեայից ժամանած աղջկա հետ, ով նահանգներ էր եկել քրոջը փնտրելու համար։ Չնայած բազմաթիվ խոչընդոտների՝ երիտասարդների միջև  առաջանում է զգացմունք։ Լինելով հաջողակ, գրավիչ և հարուստ դպրոցական, նրանց  այդքան էլ  ամեն ինչ հեշտ չտրվեց։


== Դերասաններ ==
Լի Մին Հո - Կիմ Տան
Չոն Չան Ու - երիտասարդ Կիմ Տան
Փակ Շին Հյո - Չհա Ըն Սան
Կիմ Ու Բին - Չհվե Յոն Դո
Յան Հյոն Մո - երիտասարդ Յոն Դո
Կրիստալ Չոն - Լի Բո Նա
Կիմ Չժի Վոն - Ռեյչըլ Յու
Կանգ Մին Հյուկ - Յուն Չա Յոն
Չոի Ջին Հյոկ - Կիմ Վոն
Կան Հա Նըլ - Լի Հյո Սին


== Սաունդթրեկ ==


== Տես նաև ==
Տղաներ՝ ծաղիկներից գեղեցիկ
Սրտի լարեր (հեռուստասերիալ)
Մինամ, դու գեղեցիկ ես
Ավագ դպրոց. Սիրո ժամանակն է


== Ծանոթագրություններ ==


== Արտաքին հղումներ ==
Պաշտոնական կայք (կոր.)
Կարթունիք

Կարթունիք, գավառ Մեծ Հայքի Կորճայք նահանգի կազմում։ Գավառի անունը հիշեցնում է Զագրոս լեռների արմ. փեշերին գտնվող Կատունի գյուղը։ Կարթունիքը անունն առաջացել է բաբելոնացիների և Բաբելոն անվան «Կարդունիաշ» ձևից։ Այս գավառից են ծագում Զաքարյանների նախնիները։ 


== Աշխարհագրություն ==
Շուրջ 550 քկմ տարածությամբ։ XII դարում «Աշխարհացույց»-ում հիշատակվում է որպես Կորճայքի 9-րդ գավառ։


== Պատմություն ==
Գավառի անունը հիշեցնում է Զագրոս լեռների արևմտյան փեշերին գտնվող Կատունի գյուղը։ Կարթունիքը անունն առաջացել է բաբելոնացիների և Բաբելոն անվան «Կարդունիաշ» ձևից։ Այս գավառից են ծագում Զաքարյանների նախնիները։


== Տես նաև ==
Կորճայք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==